紅星

**紅星**（），常見嘅樣係紅色嘅五角星（符號：★），係個常用符號，呢個符號表達嘅含義好多樣，主要係宗敎、政治意味，比如基督教嘅聖誕樹頂有紅星裝飾、意識形態方面有共產主義。呢個符號常見喺呢啲事物度：國徽、國旗、其他類型嘅旗、勳章、節慶裝置、紀念建築、標誌。

自20世紀以來，紅星作爲基於列寧主義嘅共產主義嘅特別符號，用得好多下，佢嘅出鏡同另一個共產主義象徵「」（又叫黃星）咁上下多，後者可以喺諸如中華人民共和國國旗、越南現行國旗度見到。而喺蘇聯國旗度，紅星鑲喺金星入面，再搭埋錘同鐮喺塊紅旗度。紅星同錘、鐮嘅組合亦見於其他共產主義旗徽度。

不過紅星呢個符號唔係浄衹共產主義嘅意思，亦有其他嘅用法、含義。

## 共產主義符號
### 意味
作爲共產主義乃至社會主義嘅象徵，五角紅星嘅五隻角有佢嘅意義。有講法話象徵住勞動者勞動所用嘅五隻手指，同時象徵住世界勞動者分佈嘅五大洲；又有種講法話，呢五隻角代表共產主義領導下嘅五個社會群體，即係後生、軍人、工人、農民、學者（泛指知識階層）。紅星一般象徵住共產主義政黨支配、領導下嘅社會新秩序，而呢種秩序據共產主義意識形態嘅睇法，係正義嘅，所以紅星係佢正義嘅表徵。

### 起源
紅星作爲共產主義符號，可以追溯到一戰即將結束時嘅俄國內戰（1917年~1922年）。1917年，同德意志帝國、奧匈帝國打仗嘅俄軍輸咗，被迫撤退到莫斯科，同莫斯科啲守軍撈埋一齊。爲咗分開莫斯科本地守軍同撤退嘅俄軍部隊，守軍軍官喺佢啲士兵嘅帽度加粒五角星。日後呢班莫斯科守軍同蘇聯紅軍、布爾什維克政府合流，啲士兵就將粒五角星塗紅，因爲紅色象徵共產主義，於是就有咗紅星呢個共產主義符號。

有種講法話，紅星係紅軍當中嘅猶太人士兵引入嘅嘢。呢種講法話，喺俄國革命時，啲猶太士兵將俄國當作「應許之地」，相信猶太人會喺俄國企返起身，於是佢哋就將自身標誌嘅猶太星塗紅。呢種講法存疑，唔係幾可靠。呢種講法嘅根由在於排猶同反共有重疊之處，當年俄國革命爆發後，掀起排猶風潮，排猶嘅人始終認爲共產主義起勢係猶太人搞鬼。而實際上猶太人標誌嘅大衛星係六角星，共產主義者嘅紅星係五角星，呢兩樣嘢實質唔同，呢種講法可能撈亂咗佢哋，然後曲解出噉嘅睇法。

除咗傳得最開嘅區分守軍嘅講法外，重有種講法話，紅星源自托洛茨基同一次會面。1917年，作爲布爾什維克成員，奇里靈戈擔任紅軍總司令官，同時佢亦係個世界語者，所以佢隨身戴住世界語嘅象徵綠星徽章。托洛茨基見到後問粒綠星嘅含義，奇里靈戈介紹話粒星嘅五隻角分別象徵世界五大洲。托洛茨基聽咗後，佢有個諗法，就係啲紅軍士兵都應該有粒紅星喺身，個意頭借自綠星。呢種講法有個問題，在於呢場會面冇證據確定係幾時、邊度嘅事，所以呢種講法堅定流係未知嘅。

File:Red Army flag (Fictitious).svg|蘇聯紅軍旗
File:Red star Red Army 05.gif|蘇聯紅軍嘅紅星（1918年）
File:Вступайте в красную конницу, 1920.jpg|1920年嘅郵票，上面印住嘅紅軍騎兵戴住寶津挪夫卡帽
File:LSPR %C4%A3%C4%93rbonis.png|拉脫維亞社會主義蘇維埃共和國國徽（1919年~1920年）


### 用例

共產紅星嘅典型用法係用喺共產主義國家嘅國旗、國徽度，例如蘇聯國徽、南斯拉夫國旗，佢哋上面就有粒紅星。另外，西班牙加泰羅尼亞文地區嘅紅版獨立星旗（Estelada），上面嘅紅星係同時作爲分離主義同社會主義嘅象徵來用。

廣義上，紅底嘅五角星都算做紅星，比如紅底黃星，雖然呢種嚴格講起應該叫金星，不過佢嘅意味同共產紅星非常接近，所以亦睇做係紅星。呢種意味嘅紅底黃星可以喺中華人民共和國國旗、越南國旗見到，其中中國大陸政權國旗叫做「五星紅旗」，越南現時國旗叫做「金星紅旗」。又比如遠東共和國嘅人民革命軍嘅軍裝度有黃星，呢粒星嘅含義同紅星一樣。紅星又會同鐮同錘一齊出場，鐮錘嘜頭通常放喺紅星入面或者下面。不過唔係所有紅底五角星都係共產主義象徵，比如古巴國旗有紅底白星，呢款國旗喺古巴革命之前就用落。

1989年東歐劇變時，有好多東歐國家嘅共產政權崩潰，之後新起嘅政權紛紛脫共，鏟走佢哋國旗、國徽度粒紅星。之後浄低嘅共產國家中，蘇聯喺1991年尾解體，南斯拉夫喺1992年4月27號解體，佢哋從中分離嘅國家都喺旗徽度拋棄紅星。不過從南斯拉夫獨立嘅馬其頓共和國，雖然佢嘅國旗喺獨立後唔再用紅星旗，但佢嘅國徽一直有粒紅星，直到2009年先將國徽頂粒紅星除低。

之後更有啲國家禁紅星。比如匈牙利，喺1993年修改刑法，喺公眾場合用紅星呢個符號屬違法行爲，不過歐洲人權法院根據言論自由裁定喺匈牙利戴紅星係基本人權。亦有啲前共產國保留紅星，比如蘇聯軍嘅繼承軍俄羅斯軍，脫共之後，2002年定紅星作爲俄軍軍徽，一直到2014年，俄羅斯軍方先宣佈用新標誌。另外以前作爲蘇聯加盟國嘅現時國家，佢哋嘅軍隊、裝備等有唔少重殘留緊紅星。俄軍方經營嘅新聞紙亦係叫「紅星」（，拉丁化：Krasnaya zvezda）。

喺東歐，共產政權時代（1945年~1989年）創立嘅一啲體育會、波隊會用「紅星」做名。比如貝爾格萊德嘅紅星足球會（斯拉夫，拉丁塞爾維亞文：），東德萊比錫嘅「Roter Stern」。不過非共產政權國家嘅波隊都會用「紅星」呢個名，比如法國嘅「Red Star F.C.」，瑞士嘅「FC Red Star Zürich」。

冷戰時，包括美國在內嘅反共主義陣營嘅社會主義者都會用紅星呢個符號。喺西方世界，有時會將紅星作爲激進思想嘅表徵，比如1990年代活躍嘅搖滾樂隊討伐體制樂團，佢哋就用紅星來表示佢哋係激進派。

File:Flag of the Soviet Union (1923-1955).svg|蘇聯國旗（1923年~1955年）
File:Flag of the Soviet Union (1955-1980).svg|蘇聯國旗（1955年~1980年）
File:Flag of the Soviet Union.svg|蘇聯國旗（1980年~1991年）
File:Flag of SFR Yugoslavia.svg|南斯拉夫國旗（1945年~1992年）
File:Flag of Albania 1946.svg|阿爾巴尼亞國旗（1946年~1992年）
File:Flag of North Korea.svg|北朝鮮國旗
File:Flag of North Macedonia (1946–1992).svg|馬其頓社會主義共和國國旗（1946年~1991年）
File:Flag of South Yemen.svg|南也門國旗（也門民主人民共和國，1967年~1990年）
Flag of Benin (1975-1990).svg|貝寧人民共和國國旗（1975年~1990年）
File:Flag of Comecon.svg|經濟互助委員會旗
File:Naval Ensign of the Soviet Union.svg|蘇聯海軍軍艦旗
File:USSR, Jack and fortress flag of naval fortresses 1964.svg|蘇聯海軍艦頭旗
File:Dhkp.svg|土耳其嘅旗
File:Flag of the EZLN.svg|墨西哥沙帕他民族解放軍嘅旗
File:Coat of arms of the Soviet Union 1923–1936.svg|蘇聯國徽（1923年~1936年）
File:Coat of arms of the Soviet Union (1946-1956).svg|蘇聯國徽（1946年~1956年）
File:State Emblem of the Soviet Union.svg|蘇聯國徽（1958年~1991年）
File:Coat of Arms of North Korea.svg|北朝鮮國徽
File:Pin of the Flag of CPSU.png|蘇聯共產黨嘅黨員徽章
File:Red_army_conscript_hat_insignia.jpg|蘇聯軍帽徽
File:Kremlin star.svg|莫斯科克里姆林宮紅星
File:China Emblem PLA.svg|中國人民解放軍軍徽
File:Greathallceiling.jpg|中華人民共和國人民大會堂天花度嘅紅星
File:RAF-Logo.svg|西德紅軍嘅嘜頭


#### 廣義「紅星」
實際除咗紅色，作爲共產主義標誌嘅紅星亦可以有以下廣義版本。

File:Flag of the People's Republic of China.svg|中華人民共和國國旗
File:Flag of the People's Republic of Mongolia (1949-1992).svg|蒙古國旗（1949年~1992年、蒙古人民共和國）
File:Flag of Vietnam.svg|越南國旗
File:National Flag of Chinese Soviet Republic.svg|中華蘇維埃共和國（1931年~1937年）國旗
File:中國工農紅軍軍旗.svg|中國工農紅軍旗
File:People's Liberation Army Flag of the People's Republic of China.svg|中國人民解放軍旗
File:Flag of Angola.svg|安哥拉國旗（1975年制定；齒輪同柴刀嘅交叉係表示工人同農民嘅團結，又表示共產主義）
File:Flag of FRELIMO (until 2004).svg|莫三鼻給解放陣綫旗（1997年~2004年；鋤頭同鎚交叉係表示農民同工人團結，亦表示共產主義）
File:Flag of the Italian Partisan 63rd Brigade.svg|意大利琶鐵山（Partisan）第63旅旗（1943年~1945年）
File:Flag of Brigate Rosse.svg|意大利紅色旅旗


## 其他用例
除咗共產主義意味，紅星呢個符號又有多種用法，比如徽章（好似開拓使、軍隊嘅徽章）、商標（好似喜力啤酒、梅西百貨、Mozilla瀏覽器嘅嘜頭）。

File:Flag of Panama.svg|巴拿馬國旗
File:Flag of New Zealand.svg|紐西蘭國旗
File:Flag of Algeria.svg|
File:Flag of Tunisia.svg|
File:Flag of the Turkish Republic of Northern Cyprus.svg|北塞浦路斯（1984年制定）
File:Flag of California.svg|加州
File:Flag of Washington, D.C..svg|美國華府旗
File:Flag of Birmingham, Alabama.svg|美國阿拉巴馬州伯明翰市旗
File:Flag of Canton of Valais.svg|瑞士華黎（Valais）廣東（Canton）市旗
File:California Lone Star Flag 1836.svg|墨西哥上加利福尼亞1836年叛亂旗
File:Flag of Nagasaki, Nagasaki.svg|日本長崎市旗
File:L'insigne des blessés militaires (France).jpg|法國嘅軍事獎章（1915年）
File:Patriotic Women's Association merit badge.jpg|日本愛國婦人會參等有功章
File:Flag redstarpacketline.jpg|外洋遠航綫紅星航綫（Red Star Line）嘅旗


## 相集
### 旗

File:US Presidential Color Army 1912.svg|1912年嘅美國總統旗
File:Flag of the chief of staff of the Regio Esercito.svg|意大利皇家軍隊嘅旗
File:Syria-flag 1932-58 1961-63.svg|敘利亞舊國旗
File:Flag of Zimbabwe.svg|津巴布韋國旗
File:Flag of Hungary 1949-1956.svg|匈牙利國旗（1946年~1956年）
File:Flag of Romania (1965-1989).svg|羅馬尼亞國旗（1965年~1989年）
File:Flag of Bulgaria (1971-1990).svg|保加利亞國旗（1971年~1990年）
File:Flag of Hong Kong.svg|香港特區旗


### 獎章

File:Gallipoli-star-unadorned.jpg|鄂圖曼帝國嘅軍人獎章（1915年）
File:De Orde van Liefdadigheid Osmaanse Rijk.jpg|鄂圖曼帝國嘅慈善獎章（1878年）
File:Order of the Red Star.jpg|蘇聯紅星勳章（1930年）
File:Orden-Pobeda-Marshal Vasilevsky.jpg|蘇聯勝利勳章（1945年）


### 建築、裝飾

File:Rockefeller Chapel stained glass closeup.jpg|芝加哥大學嘅彩色玻璃紅星圖案
File:US National Christmas Tree 1981 A.jpg|美國華府嘅國家聖誕樹嘅紅星裝飾
File:Kremlin Star.jpg|克里姆林宮塔尖粒紅星


### 徽號

File:Darwin Arms.svg|查理士達爾文嘅徽號
File:Coat of arms of New Zealand.svg|紐西蘭國徽（1956年）
File:Coat_of_arms_of_Zimbabwe.svg|津巴布韋國徽（1981年）
File:Blason Pierre de Lannoy (v1445-1510).svg|Pierre de Lannoy嘅徽號（1445年~1510年）
File:Seal of Algeria (1971-1976).svg|阿爾及利亞國徽（1971年）
File:Emblem of Syria (1945–1958).svg|敘利亞國徽（1930年~1958年、1961年~1963年）
File:Coat of arms of Djibouti.svg|吉布提國徽（1977年）
File:Blason ville fr Chauriat (Puy-de-Dôme).svg|法國當山省（Puy-de-Dôme）疏希阿（Chauriat）徽章
File:Brasão de Minas Gerais.svg|巴西美那斯謝拉斯州（Minas Gerais）徽章
File:Wappen at fontanella.png|奧地利豐他尼拉（Fontanella）徽章
File:Coat of arms of Tunisia.svg|突尼斯國徽
File:CoA I Squadriglia Caproni.svg|斯瓜德里也·卡浦羅尼（Squadriglia Caproni）徽號（1918年）
File:Kaulsdorf S coa.png|德國靠斯多夫（Kaulsdorf）徽章
File:Escudo Jódar.svg|西班牙安達盧西亞可達（Jódar）徽章
File:Italy-Emblem.svg|意大利國徽
File:Somerville College Oxford Coat Of Arms.svg|英國牛津大學薩默維學院（Somerville College）徽章


## 有關嘅書
*
*
**
**
**
*
*
*

## 攷


## 睇埋
*金星，又叫黃星，作爲象徵比如可以喺越南旗度見到
*銀星，又叫白星，作爲象徵比如可以喺美國旗度見到
*紅星勳章
*紅旗
*鎚同鐮
*克里姆林宮紅星
*五角星

類:共產主義
類:阿塞拜疆象徵
類:社會主義
類:符號
類:克羅地亞象徵
類:俄羅斯象徵
類:北韓象徵
類:羅馬尼亞象徵
類:津巴布韋象徵